السوق (دوحہ)

السوق ( )عرب ملک قطر کا ایک تجارتی ضلع ہے ، جو دوحہ کی بلدیہ میں واقع ہے۔ سوق عربی زبان کا لفظ ہے جس کا لفظی معنی بازار ہوتا ہے۔ عرب میں سوق قبل از اسلام سے ہی لگتے ہیں جن میں سے سب سے زیادہ مشہور سوق عکاظ ہے۔ السوق بلدیہ کا نام ضلع کے جنوبی حصوں میں زیادہ بھیڑ والے سوق (بازاروں) کے لیے رکھا گیا ہے۔ 

عبد اللہ بن جاسم اسٹریٹ ضلع کے شمالی حصے میں متعدد سرکاری عمارتوں اور بینکوں کی خدمات انجام دیتا ہے ، جن میں عبد اللہ بن زید المحمود اسلامی ثقافتی مرکز ، قطر سنٹرل بینک ، وزارت اقتصادیات اور خزانہ اور اقتصادی امور اور سرمایہ کاری کی سپریم کونسل شامل ہیں۔ ضلع کے تمام سوق عبد اللہ بن جاسم اسٹریٹ کے جنوب میں واقع ہیں۔ ان سوق میں سوق البادی ، سوق الفلاح ، سوق ال عسیری ، سوق ال دیرہ اور سوق الجابر شامل ہیں۔ 

دوحہ میں بہت سے سوق ہیں لیکن دوحہ کا سب سے بڑا سوق جو سوق واقف کے نام سے مشہور ہے ، دوحہ کے ضلع الجسرہ کے مغرب میں واقع ہے، جسے گرینڈ حماد اسٹریٹ کے ذریعہ السوق سے الگ کیا گیا ہے۔

ٹرانسپورٹ 
ضلع میں بہت سی مشہور شاہرائیں ہیں لیکن زیادہ مشہور گرینڈ حماد اسٹریٹ ، عبد اللہ بن جاسم اسٹریٹ ، علی بن عبد اللہ اسٹریٹ اور کارنش اسٹریٹ ، اس ضلع سے گزرنے والی بڑی شاہرائیں ہیں۔

آبادیات 
2010 کی مردم شماری کے مطابق ، ضلع میں 83 رہائشی یونٹ  اور 699 ادارے شامل تھے۔  ضلع میں 679 افراد رہتے تھے ، جن میں سے 97٪ مرد اور 3٪ خواتین تھیں۔ 679 باشندوں میں سے ، 97٪ 20 سال یا اس سے زیادہ عمر کے اور 3٪ 20 سال سے کم عمر کے تھے۔ خواندگی کی شرح 97.8٪ رہی۔ 

روزگار رکھنے والے افراد کی آبادی کا تناسب 97٪ ہے۔ کام کرنے والی آبادی میں خواتین کی تعداد 0٪ ہے ، جبکہ کام کرنے والی آبادی میں مردوں کی تعداد 100٪ ہے۔

حوالہ جات 

سوق
دوحہ
ویکی ڈیٹا پر موجود متناسقات
Short description is different from Wikidata